kardosdrur/scandi-wiki huggingface dataset:
Andalusier (hønserace)

Andalusier  er en sjælden hønserace, der stammer fra Spanien.
Hanen vejer 2,75-3 kg og hønen vejer 2-2,75 kg. De lægger hvide æg à 58-64 g. Der findes også en dværgform af racen.

Farvevariationer 
 Blå randtegnet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Side om Andalusier på engelsk

Hønseracer
Børnerock

Børnerock er en betegnelse for musik, udøvet af børn, som "kan selv, vil selv og gør det selv". Typisk henvises der til en periode i slutningen af 1970'erne, hvor børnerock fik en stor udbredelse i Danmark.

Musikgenren BørneRock var et alternativ til de mange pædagogiske børne sang trupper. På trods af utallige børne stjerner igennem tiderne, opstod selve begrebet børnerock først i forbindelse med Børnerock bandet Parkering Forbudt (1978-1982)

Det bredte sig i Danmark i FN's Børneår 1979, især ved udbredelsen af Parkering Forbudt første LP, der med rå rock og skarpe tekster imod voksen samfundet, fik andre børne musikanter til at dukke frem. Parkering Forbudt brugte indtjeningen af deres første Turne til at leje Odd Fellow Palæet d.9 dec'79, og afholde den første Børne Rock Festival i DK.

Børnerock scenen startede deres egen booking, samt organisationen "børnebevægelsen".
Grupper som "Knasterne" fra Holbæk, 
"Aphrodite" og "Boulion" fra Århus, samt "Boobs" fra Aalborg, var sammen med Børnebevægelsen med til at brede Børne Rock Festivallerne ud i hele landet.
Børnerock og Børnebevægelse fik i 1981 sit eget "hiv ud" indlæg i Ekstra Bladet hver torsdag.

Kilder 
 Børnerock på en skole
 Børnerock på "Main House Music"
Musik fra Danmark
Rockgenrer
Appenzeller (spidstoppede)

Appenzeller, spidstoppede  (tysk: Appenzeller Spitzhaube, schweizertysk: Gässerschnäpfli eller Tschüpperli) er en hønserace, der stammer fra Schweiz. Racen er ligeledes national-landhøne i Schweiz, hvor den har været avlet i over 100 år.
Hanen vejer 1,5-1,8 kg og hønen vejer 1,2-1,5 kg. De lægger hvide æg à 55-60 gram. Racen findes ikke i dværgform.

Farvevariationer 
 Sølv sortplettet
 Guld sortplettet
 Sort
 Blå
 Chamois-hvidtoppet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk specialklub for toppede høns 
 Galleri med billeder af Spidstoppede Appenzeller høns
 Dansk racebeskrivelse af racen 

Hønseracer
Altsteirer

Altsteirer er en truet hønserace, der stammer fra Steiermark, Østrig. 
Hanen vejer 2,5-3 kg og hønen vejer 2-2,25 kg. De lægger 180 brune æg à 55 g årligt. Kyllingerne vokser hurtigt. Racen findes også i dværgform.

Farvevariationer 
 Brun vildtfarvet(på listen over truede hønseracer)
 Hvid(akut udrydningstruet)
Før 2. verdenskrig også:
 Agerhønefarvet
 Sort
 Hvedefarvet
 Rødbrun
 Gul
 Blå-guldfarvet
 Sølvhalset
 Spurvefarvet

Galleri

Referencer 
 Engelsk racebeskrivelse af racen
 Tysk side om racen

Hønseracer
Palmitinsyre

Palmitinsyren har et højt smeltepunkt, og  er derfor egnet til sæber som skal formes. Syren hører til gruppen mættet fedtsyrer på grund af at alle bindingerne mellem kulstofatomerne er enkeltbindinger.

Syrer
Amarela

Amarela  er en hønserace, der stammer fra Portugal. 
Hanen vejer 6 kg og hønen vejer 4,5 kg. De har en lysebrun hudfarve. De lægger hvide æg. Racen holdes især i det nordlige Portugal og på øen Madeira.

Referencer 
 Kort om racen på engelsk

Hønseracer
Ameraucana

Ameraucana er en hønserace, der stammer fra USA. 
Hanen vejer 3,25 kg og hønen vejer 2,25 kg. De lægger blå æg. Racen findes også i dværgform.
Navnet skyldes en sammensætning af amerikansk og Araucana, men racen stammer fra amerikanske grønlæggere.

Farvevariationer 
 Blå
 Sort
 Blå hvedefarvet
 Brunrød
 Bleg gulbrun
 Sølv
 Hvedefarvet
 Hvid
 Lavendel

Referencer 
 Engelsk racebeskrivelse af racen

Hønseracer
Amerikanske kamphøns

Amerikanske kamphøns er en hønserace, der stammer fra USA. 
Det er en klog race, som er modstandsdygtigt overfor kulde og varme. Racen kan klare sig på egen hånd, hvis den slipper fri. Racen findes også i dværgform.

Farvevariationer 
 Sortbrystet rød
 Hvedefarvet
 Sølv sorthvid
 Guld sorthvid
 Hvid
 Sort
 Brunrød
 Rød
 Guld
 Græskar
 Blå

Referencer 
 Amerikansk kamphønseklub
 Engelsk racebeskrivelse af racen

Hønseracer
Richardts Sløjdinstitut

Richardts Sløjdinstitut var en sløjdskole i København, grundlagt i 1896 af sløjdlærer, cand.theol. Poul Emmanuel Richardt. Også nævnt som Richardts Sløjdskole og Richardts Skole.

Skolen startede på Hauser Plads i København, flyttede derefter til Frederiksberg (Ladegården) og lå i mange år Pilestræde 52, 5. sal. Efter 1965 er skolen flyttet nord for København. I 1971 fejredes 75 års jubilæum. (Her fortaber sporet sig).

Sløjdskolens virke var inden for træsløjd; men den blev udvidet med en afdeling for bogbinding.
Eleverne var af begge køn og i aldre fra små børn til gamle pensionister.

Skolens grundlægger, Poul Richardt, virkede også som bygmester af norske bjælkehuse; hans forudsætning var en uddannelse som sløjdlærer fra Dansk Sløjdlærerskole. Indtil 1902 havde han virket som lærer i den frivillige sløjd i Frue Arbejdshus under kommunen og desuden på Slomanns Skole.

Else Marie Ulrik, Johannes V. Jensens kone, var sløjdlærer ved skolen.

Henvisninger

Eksterne henvisninger 
 »Richardt-Skolen«, Tibirkestuen m.v. (Per Hofman Hansen)
 Richardts bjælkehuse (Vejby-Tibirke-Selskabets årbog)
 Boganmeldelse (Kristeligt Dagblad 1999)
 Jens Thamdrup: Sløjdundervisningen i Københavns Kommuneskoler 1895-1945. Udgivet af Københavns Kommuneskolers Sløjdlærerforening december 1946. S. 24f.

Sløjd
Etableret i 1896
Uddannelsesinstitutioner i København
Annaberger

Annaberger(tysk: Annaberger Haubenstrupphuhn) er en hønserace, der stammer fra Tyskland. 
Hanen vejer 1,5 kg og hønen vejer 1,3 kg. De lægger 120 æg à 46 gram årligt, æggeskalsfarven varierer fra hvid til gul. Racen findes ikke i dværgform. Racen er spidstoppet og har krøllede fjer, dvs. fjerene vender omvendt af, hvad de normalt gør hos fugle.

Farvevariationer 
 Hvid
 Sort
 Sorthvid
 Broget

Referencer 
 Dansk specialklub for toppede høns’ racebeskrivelse af racen 
 Tysk racebeskrivelse af racen

Hønseracer
Drescher

Drescher er et efternavn, der oprindeligt stammer fra Tyskland.

Kendte personer med efternavnet 
 (Francine) "Fran" (Joy) Drescher (* 1957, Flushing), en amerikansk film- og tv-skuespiller, komiker, manuskriptforfatter, instruktør, producent, forfatter, sanger, talkshow-vært, politisk lobbyist, og sundhedsaktivist
 Hans Drescher (1914, Hamborg2005), en dansk professionel weltervægtsbokser
 Ludwig Drescher (1881, Sønderborg1917, København), en dansk fodboldmålmand
 Otto Drescher (1895, Nikl ved Zwittau, Mikuleč, Schönhengstgau, Bezirk Leitomischl Østbøhmen 1944, Memel), tysk generalløjtnant under Anden Verdenskrig;

Noter og referencer 

Tyske efternavne
Danske efternavne
Total Drama

Total Drama (nogle gange forkortet TD)er en canadisk tegnefilmserie, skabt af Jennifer Pertch og Tom McGillis og havde premiere den 8. juli, 2007 på Teletoon.
Total Drama er en parodi på realityshows som Robinson Ekspeditionen, Jersey Shore og lignende.

Hver sæson fokuserer på en gruppe teenagere som konkurrerer i en fiktiv konkurrence som minder om franchisen Survivor. De skal konkurrerer i adskillige udfordringer om priser og immunitet (som gør at de ikke kan elimineres). Mens konkurrenterne får nye venskaber, bliver konkurrenterne løbende elimineret fra konkurrencen indtil der kun er en tilbage som løber med sejren. Når der kun er to tilbage, ser de eliminerede konkurrenter med mens de to konkurrenter dyster om førstepremien i et specielt afsnit.

Sæsoner

Deltagerne

Alternative Slutning 
For hver sæson, har seriens skabere lavet to slutninger for sidste afsnit.

 
Animerede tv-serier
Tv-serier for børn
Tv-serier fra 2010'erne
Landgangsbrød

Et landgangsbrød er et stykke flute som er skåret igennem på langs. På hver halvdel lægges forskelligt pålæg, efter eget ønske. Pålægget lægges adskilt, men i forlængelse af hinanden. Almindeligvis højt belagt. Kendt i Danmark fra omkring 1955 og i Sverige fra omkring 1918.

Referencer 

Brød
Smørrebrød
Vadehavspastoratet

Vadehavspastoratet er et pastorat i Ribe Domprovsti, (Rejsby dog i Tønder Provsti), Ribe Stift med de seks sogne:
Hviding Sogn
Mandø Sogn
Rejsby Sogn
Roager Sogn
Spandet Sogn
Vester Vedsted Sogn

I pastoratet er der seks kirker:
Hviding Kirke
Mandø Kirke
Rejsby Kirke
Roager Kirke
Spandet Kirke
Vester Vedsted Kirke

Pastorater i Ribe Stift
Skagway (Alaska)

Skagway er en borough i delstaten Alaska i USA. Byen ligger i det såkaldte Alaska Panhandle i delstatens sydøstlige del. Ved folketællingen i 2010 havde byen 920 indbyggere, et tal der fordobles om sommeren, for at kunne håndtere de over 900.000 turister, der besøger byen hvert år.

Havnen i Skagway er et populært stop for krydstogtsskibe, og turisterhvervet udgør en stor del af næringslivet i byen. Den smalsporede jernbane White Pass and Yukon Route til Whitehorse i Canada, som blev bygget under guldfeberen i slutningen af 1890'erne, drives udelukkende i turistøjemed i sommermånedene.

Skagway blev grundlagt i 1887 af dampskibskaptajnen William Moore. Byen var et vigtigt knudepunkt for guldgravere under guldfeberen, og var udgangspunkt for ruterne over White Pass og Chilkoot Pass til Klondike og Alaska.

Skagway udgjorde også en del af baggrunden for Jack Londons bog Når naturen kalder.

Navnet Skagway (oprindeligt Skaguay) er fra Tlingit-navnet på området: "Skagua" eller "Shgagwèi", der betyder "et omblæst sted med skumtoppe på vandet».

Eksterne henvisninger 

 Officiel hjemmeside 

Byer i Alaska
Boroughs i Alaska
Etableret i 1887
Brakel

Brakel (også Braekel) er en hønserace, der stammer fra Belgien.
Hanen vejer 2-2,75 kg og hønen vejer 1,75-2,25 kg. De lægger årligt 180 hvide æg à 60-66 gram. Racen findes også i dværgform.

Farvevariationer 
 Sølv
 Guld

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med billeder af Brakelhøns
 Dansk racebeskrivelse af racen 

Hønseracer
Sølvstolen

Sølvstolen (originaltitel: The Silver Chair) er sjette bind ud af 7 i C. S. Lewis' fantasy-serie om det fortryllede land Narnia.
Bogen er oprindeligt udgivet i 1953, og blev første gang udgivet på dansk i 1984 på Borgens Forlag. Bogen er tidligere filmatiseret af BBC som serie i 1990 .

Handling 

Bogen starter i England, hvor børnene Jill og Eustace går på en skole hvor en hård kerne af elever mobber og tyranniserer uden lærernes indgriben. En dag bliver de jagtet, og de beder derfor Aslan om at komme væk fra skolen; Eustace har mødt den gode løve Aslan i det tidligere eventyr "Morgenvandrerens rejse", men Jill kender intet til det magiske land Narnia.

Et øjeblik efter finder børnene en vej fra vores verden til Narnia, hvor de to børn kommer bort fra hinanden. Jill møder Aslan, og han giver hende en mission: hun skal sammen med Eustace finde en prins, som har været forsvundet i mange år. Han lærer hende en række instrukser, som vil være hende til god hjælp.

God hjælp får de også af den tungsindige marskmule Muddermukke, som bliver deres rejseledsager op i det kolde kord, hvor de tre møder kæmper, riddere og triste folk fra underverdenen, og må stå imod mange farer og fristelser før de endelig kan løse mysteriet om den forsvundne prins.

Referencer

Kksterne henvisninger 

Børnebøger
Litteratur i 1953
Narnia
Campiner

Campiner er en meget gammel hønserace, der stammer fra Belgien.
Hanen vejer 2-2,5 kg og hønen vejer 1,5-1,8 kg. De lægger hvide æg à 55-61 gram. Racen findes også i dværgform.

Farvevariationer 
 Sølv
 Guld

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk specialklub for bl.a. Campiner 
 Norsk side om Campiner 

Hønseracer
Airwolf

Airwolf er en amerikansk tv-serie, der sendtes første gang  fra 1984, og vistes i 79 episoder over fire sæsoner til 1987. Showet blev skabt af Donald Bellisario. Tv-serien er opbygget omkring den militære og højteknologiske helikopter med kodenavnet Airwolf, samt dets besætning når de foretager forskellige missioner, mange af dem bestående af spionage med en koldkrigsvinkel.

De første tre sæsoner har Jan-Michael Vincent, Ernest Borgnine og Alex Cord som medvirkende, og  Jean Bruce Scott medvirker fra den anden sæson. Efter den oprindelige serie aflystes, blev en fjerde sæson med helt andre skuespillere og et væsentligt mindre budget indspillet i Canada for USA Network.

Tv-seriens karakteristiske musikstykker, som oprindeligt var indspillet af et orkester, og dernæst overført til mere synthesizer-orienterede arrangementer tidligt i anden sæson, blev komponeret og dirigeret hovedsagelig af Sylvester Lévay. Udi Harpaz dirigerede musikstykker brugt i mange af de sene anden- og tredje-sæsons episoder.

Eksterne henvisninger 

  — tv-filmpiloten (1984)
  — sæson 1–3 (1984–86)
  — sæson 4 (1987)
 Officiel hjemmeside  

Amerikanske tv-serier fra 1980'erne
Tv-programmer fra CBS
Tv-programmer fra USA Network
Croad Langshan

Croad Langshan er en hønserace, der antagelig stammer fra Kina.
Hanen vejer 3,5-4,25 kg, og hønen vejer 3-3,5 kg. De lægger årligt 160 mørkebrune æg à 58-64 gram. Racen findes også i dværgform.

Farvevariationer 
 Sort
 Hvid
 Blå

Litteratur 
 Danmarks Fjerkræavlerforening for Raceavl. Skandinavisk Fjerkræ-Standard, 2004.

Eksterne henvisninger 
 Engelsk specialklub for Croad Langshan 
 Galleri med billeder af Croad Langshan høns
 Engelsk racebeskrivelse af racen

Hønseracer
Poul Bille-Holst

Poul Bille-Holst (15. juni 1894 på Frederiksberg – 9. februar 1959 i Esbønderup) var en dansk maler.

Ekstern henvisning

Eksterne henvisninger 
 
 

Malere fra Danmark
Personer fra Frederiksberg
Deltagere for Danmark ved sommer-OL 1936
Deltagere ved olympiske kunstkonkurrencer
Dresdner

Dresdner er en hønserace, der stammer fra Tyskland.
Hanen vejer 2,75-3 kg og hønen vejer 2-2,5 kg. De lægger årligt 180 gyldenbrune æg à 55-61 gram. Racen findes også i dværgform.

Farvevariationer 
 Hvid
 Gyldenbrun
 Brun
 Sort
 Rustagerhønefarvet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Tysk specialklub for Dresdnerhønseavl 

Hønseracer
Arthur Brener

Arthur Carl Brener født Jensen (18. januar 1886 i Kolding – 14. december 1959 i København) var en dansk maler.

Arthur Carl Brener var søn af malersvenden Jens Jensen og Anna Kristiansen. Han skiftede i 1912 sit navn til Brener.

Referencer

Ekstern henvisning

Eksterne henvisninger 
 
 

Malere fra Danmark
Personer fra Kolding
Post-grunge

Post grunge (også kaldet efter grunge) er en undergenre af alternativ rock og opstod i midten af 90'erne som et derivativ af grunge genren.

Rockgenrer
Frisen Høns

Frisen Høns (også Friesen Høns) er en oldgammel hønserace, der stammer fra Holland.
Hanen vejer 1,5-1,6 kg og hønen vejer 1,2-1,3 kg. De lægger årligt 160 hvide æg à 52-58 gram. Racen findes også i dværgform.

Farvevariationer 
 Guld Sort dobbelplettet
 Gul Hvid dobbelplettet
 Blå
 Guldhvid
 Sølvhvid
 Chamoishvid

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 med billeder af Frisen høns 
 Dansk racebeskrivelse af racen 

Hønseracer
Troldmandens nevø

Troldmandens nevø (originaltitel: The Magician's Nephew) er første bind ud af de 7 i C.S. Lewis' fantasy-serie om det fortryllede land Narnia.
Bogen er oprindeligt udgivet i 1955, og blev første gang udgivet på dansk i 1968 på Frimods forlag af P.H. Lange, og i genoversættelse 1981 af Niels Søndergaard på Borgens Forlag.

Handling 
Bogen starter i England omkring år 1900, hvor Digory bor hos sin onkel og tante, fordi hans mor er syg. Sammen med vennen Polly bliver de lokket af Digorys onkel til at røre ved nogle magiske ringe, som fører børnene til en skov i et andet univers. Fra denne skov kan børnene rejse ind og ud af andre verdener, og de møder heksen Jadis, som ønsker at underlægge sig vores verden.
Så langt når hun imidlertid ikke før både hun, børnene og flere andre personer bliver trukket ind i en ny, tom verden. Her oplever de Narnias skabelse og møder Aslan, og de kommer alle hver især til at spille en rolle for det unge Narnia, på meget forskellige måder.

Børnebøger
Litteratur i 1955
Narnia
Skillet

Skillet er et amerikansk rockband.

Medlemmer 
John Cooper – vokal, bas
Korey Cooper – guitar
Jen Ledger   – trommer 
Seth Morrison – guitar

Diskografi 
 Skillet (1996)
 Hey You, I Love Your Soul (1998)
 Invincible (2000)
 Ardent Worship (2000)
 Alien Youth (2001)
 Collide (2003)
 Comatose (2006)
 Awake (2009)
 Rise (2013)
 Unleashed (2016) 
Victorious (2019)

Eksterne henvisninger 

 
 
 

Rockgrupper fra USA
Hård rock-grupper
Grunge-grupper
Postgrungegrupper
Fønix (hønserace)

Fønix er en gammel prydhønserace, der stammer fra Japan.
Hanen vejer 2-2,5 kg og hønen vejer 1,5-2 kg. De lægger gullighvide æg à 50-55 gram. Racen findes også i dværgform. Racen er kendt for sine meget lange halefjer, som kan blive op til 100 cm lange.

Farvevariationer 
 Guldhalset
 Sølvhalset
 Orangehalset
 Sorthalset rød
 Hvid
 Vildtfarvet

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med billeder af Fønixhøns 
 Dansk racebeskrivelse af racen 

Hønseracer
Joystick

Et joystick er en styreenhed, der bruges til at styre et tv- eller computerspil, mange flyvemaskiner og forskellige maskiner, f.eks. gravemaskiner og kraner. Det kan bevæges om to akser om basen og er ofte forsynet med en eller flere trykknapper, der kan aktivere forskellige funktioner.

Joysticket, der på fly også kaldes en styrepind, er først kendt fra Louis Bleriots Bleriot VIII fly fra 1908, hvor det, som det siden har været tilfældet, kontrollerede krængeror og højderor. Oprindelsen til navnet er uklar. Det synes at stamme fra begyndelsen af det 20. århundrede fra den franske pilot Robert Esnault-Pelterie. En anden forklaring er, at det oprindelig bar navnet ”George Stick” efter piloten A. E. George, der sammen med kollegaen Jobling konstruerede og fløj et biplan ved Newcastle i 1910.

Et joystick med elektriske kontakter blev patenteret i 1926 i USA af C. B. Mirick ved United States Naval Research Laboratory (NRL). Det var tænkt anvendt til fjernstyring af ubemandede fly. Under 2. Verdenskrig blev det brugt til fjernstyring af missiler og glidebomber. Disse joysticks havde kontakter, der kun kunne registrere en tændt/slukket tilstand, hvor senere joysticks med f.eks. potentiometre kunne give en analog angivelse af joystickets vinkler om de to akser. Det blev da brugt til fjernstyring af modelfly.

I 1967 blev joysticket første gang brugt til et tv-spil og senere også til computere. Udgaver, der også kan roteres, blev også udviklet. Mange joysticks har, ud over et antal trykknapper, en ”hat”, der i sig selv er et joystick. Den kan i computerspil bruges til at styre synsretningen i spillet.

Mange nyere joysticks til spil kan give brugeren en følelse af kræfter eller rystelser, der virker på pinden.

Kontrollere
Menneske-maskine interaktion
Gamle Engelske Kamphøns

Gamle Engelske Kamphøns er en gammel hønserace, der stammer fra England.
Hanen vejer 2,5-2,75 kg og hønen vejer 1,75-2,25 kg. De lægger årligt 170 gullighvide æg à 50-55 gram. Racen findes også i dværgform.

Farvevariationer 
Racen findes i rigtig mange farvevariationer, her er blot et lille udpluk:
 Guldhalset
 Sølvhalset

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Engelsk side om racen
 Dansk racebeskrivelse af racen 

Hønseracer
Hamborger

Hamborger er en let hønserace, som betragtes som en af de ældste hønserace. Dens oprindelse er uklar, og forskellige kilder nævner England, Holland eller Tyskland som oprindelsesland.

En dværgform fremavledes i Storbritannien i 1700-tallet.

Hamborgeren er en livlig race med slank krop og elegant holdning.

Hanen vejer 2-2,5 kg og hønen vejer 1,5-2 kg, mens dværghanen er på cirka 750 gram og dværghønen på cirka 650 gram. Æggene er hvide og forholdsvis små. De lægger årligt 160-200 hvide æg à 50-55 gram (cirka 40 gram for dværgvarianten).

Hamborgeren er en produktiv æglægger, men rugelysten er svag. Racen har mistet sin økonomiske betydning til andre racer, som lægger større æg.

Farvevariationer 
 Hvid
 Sort
 Blå randtegnet
 Sølv sortplettet
 Guld sortplettet
 Sølv sortstribet
 Guld sortstribet
 Gul hvidstribet

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Den danske Hamborgerklub
 Dansk racebeskrivelse af racen 
 Grandin, Anette. Hönsraser, 2002. 

Hønseracer
Natura 2000-område nr. 10 Holtemmen, Højsande og Nordmarken

Natura 2000-område nr. 10 Holtemmen, Højsande og Nordmarken er en naturplan under det fælleseuropæiske Natura 2000-projekt. Planområdet Højsande, Holtemmen og Nordmarken, er beliggende på nordkysten af Læsø, og har et samlet areal på 713 ha, og er udpeget til EU-habitatområde. I havet nord for kysten ligger Natura 2000-område nr. 20 Havet omkring Nordre Rønner. Der er to naturfredninger i området, ca. 15 ha ved Horneks Odde blev fredet i 1938, og i 1961 blev området udvidet med Højsande og Holtemmen, i alt 515 ha . Ved Nordmarken er en ca. 150 m bred og knap 4 km lang bræmme langs kysten fra Læsø Klitplantage i vest og næsten til til Østerby Havn i øst, på 51 ha fredet i 1963.
.

Naturplanområdet består hovedsageligt af store lysåbne klitområder, og
skovbevoksede klitter; Klitterne når op i 24 meters højde, og store tilgroede klitarealer er de seneste år blevet ryddet. Her er også et stort, fugtigt kærområde med strandvoldssystemer og strandsøer samt en stor, tidligere lobeliesø. Højsande ligger i Læsø Klitplantage på den nordlige halvdel af Læsø, og består af til dels tilgroede indlandsklitter fra sandflugten i det 17. og 18 århundrede.

I området findes de truede naturtyper våd hede, surt overdrev,
tidvis våd eng og rigkær.
Holtemmen består af en blanding af af våde kær, våde heder, tørvelavninger og strandsøer. Her findes mere end halvdelen af landsdelens areal med tørvelavninger, med en stor forekomst af liden soldug, hvid og brun næbfrø samt liden ulvefod. Der er flere sjældne planter, bl.a. af orkideen hjertelæbe, stilk-månerude samt det eneste voksested for strand-vortemælk i Danmark. I Øster Foldgård Sø findes de sjældne planter strandbo og fin bunke. I Nordmarken findes den næststørste bestand af sommerfuglen ensianblåfugl i Europa.

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen.
Natura 2000-planen er koordineret med vandplan 1.1 Nordlige Kattegat, Skagerrak.

Natura 2000-området ligger i Læsø Kommune

Referencer

Eksterne henvisninger 
 Kort over området

 Naturplan
 Naturplanen 2016-2021
 Basisanalysen 2016-2021

Natura 2000-planer
Læsøs geografi
EU-habitatområder i Danmark
Swiss Market Index

Swiss Market Index (SMI) er et blue-chip aktieindeks, der består af 20 af de største og mest likvide børsnoterede selskaber på SIX Swiss Exchange. 
SMI blev oprettet 30. juni 1988. Det er et vægtet aktieindeks og de tre højest vægtede selskaber i 2021 er Nestlé 17 %, Novartis 17 % og Roche 17 %.

Referencer 

Aktieindeks
Leif Hjortshøj

Leif Hjortshøj (født 21. oktober 1942) er en dansk journalist, tv-vært og producent.

Hjortshøj er uddannet journalist fra 1966 og har været ansat på dagbladene Aarhus Amtstidende, Aarhus Stiftstidende og Ekstra Bladet. I 1969 blev han ansat i Danmarks Radio, TV Avisen Århus. Hans speciale er inden for miljø- og naturstof samt dokumentarprogrammer. I sin tid i DR var han, ud over TV-Avisen, på skærmen med programserier som Bytinget og Rapport. Han dækkede desuden OL i Montreal i 1976. Han forlod sidenhen skærmen og blev redaktionschef på DR-Derude-redaktionen, hvor programserier som Grønland – Den sidste slæderejse, Dus med dyrene, En naturlig forklaring og Søren Ryge i Haven blev til. 

Undervejs i sin 35-årige DR-tid nåede han også at være chef for Østjyllands Radio. Han forlod DR Radio-TV i foråret 2004.

Familie og privatliv 
Leif Hjortshøj er opvokset nær Nykøbing på Mors. Han har siden 1965 været gift med Lone Hjortshøj, med hvem han har sønnen Michael Hjortshøj. Siden 2005 har han boet i Provence, hvor han har sin daglige gang på den lokale golfbane.

Eksterne henvisninger 

 

Redaktører fra Danmark
Ansatte i DR
Journalister fra Danmark